Р Е П У Б Л И К А С Р Б И Ј А ОПШТИНА КЛАДОВО

ОПШТИНСКА УПРАВА

ОДЕЉЕЊЕ ЗА БУЏЕТ И ФИНАНСИЈЕ

# УПУТСТВО ЗА ПРИПРЕМУ ОДЛУКЕ О БУЏЕТУ ОПШТИНЕ КЛАДОВО ЗА 2019.ГОДИНУ И НАРЕДНЕ ДВЕ ГОДИНЕ

Јул 2018. године Кладово

С а д р ж а ј

1. Увод

2. Основне економске претпоставке и смернице за припрему предлога финансијског плана буџетског корисника и одлуке о буџету локалне власти са средњорочним пројекцијама,

3. Опис планиране политике локалне власти,

4. Процене прихода и примања и расхода и издатака буџета локалне власти за буџетску 2019.г. и наредне две фискалне године,

5. Обим средстава који може да садржи предлог финансијског плана директног корисника средстава буџета локалне власти за буџетску годину, са пројекцијама за наредне две фискалне године,

6. Поступак и динамику припреме буџета локалне власти и предлога финансијских планова директних корисника средстава буџета локалне власти,

7. Начин на који ће се у образложењу исказати родна анализа буџета локалне власти,

8. Начин на који ће се у образложењу исказати програмске информације,

9. Прилози

- Обрасци за подношење предлога финансијских планова,

- Табеле 1и 2;

- Циљеви програма и програмских активности и листа униформних индикатора;

- Обрасци за полугодишњи извештај о учинку програма.

**1.УВОД**

Локални орган управе надлежан за финансије у обавези је да изради Упутство за припрему Одлуке о буџету општине/града за 2019.годину. Рок за израду упутства и достављање буџетским корисницима је **01.08.2019.године**.

У складу са чланом 36а и 40 Закона о буџетском систему( „ Службени гласник РС „ број 54/09, 73/10, 101/10, 101/11, 93/12, 62/13 – испр,108/13, 142/2014, 68/2015- др.закон, 103/2015 , 99/2016 и 113/2017), Упутство се израђује на основу Фискалне стратегије за 2019. Годину са пројекцијама за 2020 и 2021.годину, која је усвојена од стране Владе РС , као и на основу Упутства за припрему одлуке о буџету локалне власти, која треба да Министар финансија достави локалним властима до 05.јула.

Како се последњих година понавља пракса неблаговременог достављања Фискалне стратегије од стране Владе и Упутства о изради одлуке о буџету од стране надлежног министарства, а имајући у виду да се наставља фискална консолидација на свим нивоима , за израду Упутства за 2019.годину користићемо тренутно постојеће податке из:

* Фискалне стратегије за 2018.годину , са пројекцијама за 2019 и 2020. Годину,
* Упутства за израду одлуке о буџету јединица локалне самоуправе за 2018.годину, донето од стране министарства финансија,
* Пројектованих лимита из Упутства за израду буџета за 2018.годину и наредне две године,
* Шестомесечних извештаја буџетских корисника за период 01.01.2018 – 30.06.2018.године и шестомесечног извештаја о извршењу буџета , који локални орган надлежан за финансије доставља извршном органу локалне власти,
* Развојних стратегија општине Кладово , као и секторских стратегија за поједине области,
* Извештаја о учинку програма за период 01.01.2018-30.06.2018.године, који служи за мерење ефикасне потрошње тј. елиминисању неефикасног трошења и унапређењу јавних услуга,
* Измене и допуне постојећих закона, као и доношење нових закона у протеклом периоду( Закон о буџетском систему( Сл.гласник РС 54/029...113/17); Закон о финансирању локалне самоуправе ( Сл.гласник Рс бр.82/06...96/117); Закон о локалној самоуправи ( Сл.гласник РС 129/07..47/18) и слично..).

Упутство које Вам достављамо у прилогу садржи основне економске претпоставке, смернице и параметре на основу којих су директни корисници у обавези да израде предлог финансијског плана за 2019.годину. На основу члана 41.Закона о буџетском систему **директни корисник средстава буџета општине Кладово је у обавези да проследе својим индиректним корисницима , за које је надлежан , Упутство за припрему буџета локалне власти а ради израде предлога финансијских планова, и изврши њихово обједињавање и сачини предлог финансијског плана који ће доставити надлежном органу за финансије у наведеном року.**

У складу са Законом о буџетском систему , сви буџетски корисници од доношења закона о буџету РС и одлука о буџету локалне власти за 2015.годину исказују свој буџет на **програмски начин.** Министарство финансија, у сарадњи са Сталном конференцијом градова и општина( у даљем тексту СКГО), припремило је Упутство за припрему програмског буџета. У оквиру Упутства, у Анексу 5 се налази **униформна програмска структура** за јединице локалне самоуправе( у даљем тексту ЈЛС) у делу програма и програмских активности, а по потреби ЈЛС утврђују додатне програмске активности и пројекте у складу са својим специфичним надлежностима и својим стратешким плановима и циљевима. Такође утврђује и доставља и листу униформних индикатора, чијом се применом пружају подаци о општим достигнућима униформних програма и програмских активности.Стога се у упутству наглашава и обавеза ЈЛС да прате и извештавају о вредностима које се мере утврђеним униформним индикаторима.

Упутство за припрему програмског буџета се може наћи на сајту Министарства финансија ([www.mfin.gov.rs](http://www.mfin.gov.rs)), као и на сајту СКГО ( [www.skgo.org](http://www.skgo.org)).

**2.ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ ПРЕДЛОГА ФИНАНСИЈСКОГ ПЛАНА БУЏЕТСКОГ КОРИСНИКА И ОДЛУКЕ О БУЏЕТУ ЛОКАЛНЕ ВЛАСТИ СА СРЕДЊОРОЧНИМ ПРОЈЕКЦИЈАМА**

Услед неблаговременог достављања Фискалне стратегије за 2019.годину и наредне две године, од стране Владе РС, основне економске претпоставке и смернице за припрему предлога финансијских планова и израде Одлуке о буџету за 2019.годину презентујемо из:

* Фискалне стратегије за 2018 и наредне две године и
* Упутства за припрему одлуке о буџету општине Кладово за 2018.годину и пројекцију за 2018 и 2019.годину.

Фискалне стратегије за 2018 и наредне две године ( у даљем тексту Фискална стратегија) је документ средњорочног планирања буџета у који су укључене средњорочне анализе и пројекције републичког буџета, буџета општина и градова и банбуџетских фондова и саставни је део планирања буџета за сваку наредну годину.

У складу са стратешким развојним оквиром дефинисаним у Фискалној стратегији, опредељена је економска политика за наредни средњорочни период.

Основни циљеви економске политике у наредном срењорочном периоду фокусирани су на :

* Одржавање макроекономске стабилности уз даље смањење јавног дуга и његово враћање у одрживе оквире;
* Наставак примене структурних реформи, посебно у домену јавних предузећа, као и подизање ефикасности јавног сектора.

У даљем тексту дајемо преглед макроекономских показатеља који су од значаја за израду буџета у периоду 2018-2020

Табела : ***Пројекција основних макроекономских показатеља Републике Србије у периоду 2018-2020 године:***

|  |  |  |  |
| --- | --- | --- | --- |
|  | **ПРОЈЕКЦИЈА** | | |
|  | **2018** | **2019** | **2020** |
| БДП, мил. динара (текуће цене) | 4755 | 5057 | 5417 |
| Реални раст БДП | 3,5 | 3,5 | 4,0 |
| Реални раст појединих компоненти БДП, % | | | |
| Лична потрошња | 2,7 | 3,4 | 3,8 |
| Државна потрошња | 2,2 | 1,9 | 2,7 |
| Инвестиције | 5,1 | 4,1 | 5,3 |
| Извоз робе и услуга | 8,8 | 8,4 | 7,9 |
| Увоз робе и услуга | 7,0 | 7,2 | 7,0 |
| Салдо робе и услуга, у ЕУР, % БДП | -6,7 | -6,2 | -6,0 |
| Салдо текућег рачуна, у ЕУР, % БДП | -4,2 | -4,1 | -3,9 |
| Инфлација, просек периода, у % | 2,7 | 2,8 | 3,0 |

**Извор: Фискална стратегија за 2018.годину са пројекцијама за 2019 и 2020.годину - МФИН**

Фискалне пројекције у периоду 2018-2020 године су такве да су циљеви фискалне политике усмерени на даље смањење фискалног дефицита и јавног дуга.

Средњорочни фискални оквир предвиђа смањење дефицита опште државе на 0,5 % БДП до 2020 године, и учешће јавног дуга на 60%БДП.

Програм мера за смањење фискалног дефицита и фискални оквир у периоду 2018-2020.године, којим је предвиђена стабилизација консолидованог фискалног дефицита на 0,5 % у 2020.години, представљају основни сценарио и саставни су део програма за смањење јавног дуга.У овом програму дата је симулација спуштања нивоа дуга на законски ниво до 2025.године, динамика достизања границе од 45% и претпоставке на којима се заснива.

**Претпоставке у основном сценарију су**:

-Достизање фискалног дефицита од 0,5 % БДП у 2020.години, и његово одржавање у периоду након тога;

-Просечна стопа реалног раста БДП од 4% у датом року;

-Годишња инфлација од око 3% просечно у посматраном периоду;

-Реално непромењен курс динара;

У прилогу :***Симулација нивоа укупног дуга у основном сценарију до 2025.године , % БДП***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Основни сценарио | 2016 | 2017 | 2018 | 2019 | 2020 | 2021 | 2022 | 2023 | 2024 | 2025 |
| Приходи | 43,2 | 43,9 | 42,3 | 41,7 | 40,8 | 40,6 | 40,3 | 40,1 | 40,7 | 39,9 |
| Расходи | 44,5 | 43,2 | 42,9 | 42,2 | 41,3 | 41,1 | 40,8 | 40,6 | 41,1 | 40,4 |
| Пад учешћа расхода |  | -1,3 | -0,3 | -0,7 | -0,2 | -0,2 | -0,2 | -0,2 | -0,1 | -0,2 |
| Фискални резултат | -1,3 | 0,7 | -0,7 | -0,5 | -0,5 | -0,5 | -0,5 | -0,5 | -0,4 | -0,5 |
| Јавни дуг у БДП | 73,0 | 63,7 | 62,8 | 56,3 | 53,7 | 51,3 | 49,0 | 46,8 | 55,0 | 44,7 |
| БДП реални раст % | 2,8 | 2,0 | 3,5 | 4,0 | 4,0 | 4,0 | 4,0 | 4,0 | 3,5 | 4,0 |

**НАПОМЕНА: Обзиром да се доношење Фискалне стратегије и Упутства за припрему буџета локалне власти за 2019.и наредне две године, очекује у наредном периоду, уколико се догоди да дође до одступања у величинама наведених параметара,пројекције макроекономских показатеља биће усаглашене у даљем поступку припреме буџета. У складу са тим, корисници буџетских средстава биће благовремено обавештени како би извршили неопходне корекције у предлозима финансијских планова за 2018.и наредне две године.**

1. **ОПИС ПЛАНИРАНЕ ПОЛИТИКЕ ЛОКАЛНЕ ВЛАСТИ**

Обзиром да Влада РС још није објавила Фискалну стратегију за 2019.годину и наредне две године, као ни Упутство о припреми одлуке о буџету за следећу годину, Пројектована макроекономска политика утврђена Пројекцијом основних макроекономских показатеља за 2018.годину, која је објављена на web сајту Министарства финансија представља полазну основу у планирању буџета Општине Кладово за 2019.годину и наредне две године.

Приоритет политике Општине Кладово у наредном периоду је консолидација јавног сектора на нивоу ЈЛС.Неопходно је и побољшање организације функционисања установа, како би се на рационалан начин користили ресурси (финансијки и материјални)приликом пружања услуга грађанима.Консолидација буџета Општине Кладово врши се у циљу успостављања одрживог нивоа расхода корисника буџетских средстава у односу на остварене приходе.Локални јавни приходи имаће приоритет у процесуорганизације управе у циљу стварања услова за ефикасно администрирање свих пореских облика како би се равномерно распоредио терет пореских оптерећења на све грађане Општине Кладово. У погледу висине пореских оптерећења, ниво пореских стопа остао је исти као и у 2018.години.

Један од приоритета биће рационализација пословања на свим нивоима као и доследно поштовање Закона о буџетском систему, Закона о јавним набавкама и трезорског начина пословања.Такође, веома значајно је рад на изради пројекта са којима је могуће аплицирати код одређених финансијских фондова за њихову реализацију а који су у функцији развоја комуналне инфраструктуре и развоја заједнице уопште.Посебну пажњу треба обратити на повећање нивоа квалитета општих јавних услуга према грађанима код свих јавних институција чији је оснивач општина.

У периоду од 2019. До 2021.године, Општина Кладово ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област.

Сходно наведеном, активности Општине Кладово у 2019.години и наредне две фискалне године биће усмерене на следеће послове:

* Урбанизам и пословно планирање,
* Одржавање и изградња локалне комуналне и саобраћајне инфраструктуре ( водоснабдевање, прикупљање и одношење смећа, управљање отпадним водама, одржавање и ширење топлификационе мреже, јавна хигијена, уређење и одржавање зеленила, јавна расвета, саобраћајна инфраструктура и остале комуналне услуге),
* Вођење економске и развојне политике,
* Пољопривреда и рурални развој,
* Туризам,
* Заштита животне средине,
* Обезбеђење услова за рад локалних установа у култури,
* Организација културних и спортских активности и манифестација,
* Опорезивање, финансијско управљање и буџетирање,
* Пружање осталих услуга грађанима у складу са Законом.

Општина Кладово ће обављати поверене и пренесене послове из области:

* Државне управе,
* Социјалне заштите,
* Здравствене заштите,
* Предшколског, основног и средњег образовања,
* Екологије и очувања животне средине,
* Рада инспекцијских служби и др.

Извршавање свих законских обавеза и задатака који се односе на локалну управу, ефикасније коришћење расположивих финансијских ресурса у циљу задовољавања потреба грађана, основа су буџетске политике Општине Кладово.

Такође, у наредној години потребно је предузети активности које ће бити усмерене ка повећању пореских и непореских прихода( нарочито прихода буџетских корисника Општине), као и на редуковању административне потрошње свих корисника буџета, што је у складу са мерама штедње.

**Опредељење је да се у наредној години расположива средства користе првенствено за финансирање социјалне заштите, улагање у запошљавање и унапређење привреде и образовања. Такође, предвиђено је улагање у саобраћајну и комуналну инфраструктуру, са акцентом на текуће и инвестиционо одржавање инфраструктуре и завршетак започетих капиталних пројеката:**

- С**анација и адаптација „ ОШ Стефанија Михајловић “ Брза Паланка, финансираног од стране Министарства просвете, науке и технолошког развоја,**

**- завршетак изградње Визитор центра у тврђави Фетислам,,**

**- реконструкција зелене пијаце,**

**-Изградња градског базена, средстваима из буџета, уз помоћ средстава Министарства за спорт и омладину,**

**- сређивање градског трга испред Дома омладине Кладово,**

**- Аплицирање пројектима код ИПА фондова.**

Успостављањем и унапређењем планирања и расподеле средстава по програмском моделу, створиће се основ за обезбеђивање веће ефикасности и конкурентности привреде као и делотворност јавне потрошње.Само унапређење буџетских процеса део је шире реформе управљање јавним финансијама, која ставља акценат на утврђивање приоритета и оптимизацију потрошње у циљу подстицања оривредног раста и ефикасног пружања квалитетних услуга јавне управе. Од корисника буџета Општине очекује се да поштују политику Општине за наредну годину и придржавају се ограничења везаних за буџетску потрошњу у наредној години.

Са аспекта финансијског менаџмента, активности у политици јавних прихода и расхода буџета Општине Кладово у 2019.години и наредне две фискалне године биће усмерене ка следећим принципима:

* Вођење фискалне политике усклађене са принципима фискалне одговорности и фискалним правилима која се односе на фискални дефицит и јавни дуг утврђен Законом о буџетском систему,
* Чврста контрола плата у јавном сектору у складу са утврђеним фискалним правилима,
* Повећање финансијске дисциплине буџетских корисника,
* Замрзавање текућих расхода уз истовремено веће издвајање за капиталне инвестиционе расходе, који ће подржати привредни раст и укупан развој,
* Наставак процеса рационалније потрошње код свих буџетских корисника,
* Финансирање капиталних пројеката дефинисаних развојним ( стратешким и планским) документима које је усвојила Скупштина Општине,
* Наставка активности у сагледавању прихода, који остварују буџетски корисници и јавна предузећа као „ сопствене приходе“, а реч је о јавним приходима који се морају укључити као буџетски приход консолидованог рачуна трезора,
* Контрола пословања у јавним предузећима, чији је оснивач Општина,
* Инсистирање на изради и доношењу реалних планова и програма развоја јавних предузећа,
* Наставак започетих активности из претходне године на реализацији основних циљева,
* Политици локалних јавних прихода и расхода,
* Наставак активности локалне пореске администрације на реалном обухвату и ефикаснијој наплати припадајућих изворних прихода Општине,
* Унапређење процеса управљања расходима, кроз јачање планске функције буџетских корисника у сагледавању и изради финансијских планова.

Општина Кладово ће током буџетске 2019 и наредне две године радити на унапређењу туристичког потенцијала наше Општине, на привлачењу нових инвеститора и самим тим на уређењу инфраструктуре, а све у складу са могућностима из буџетских средстава и додатних средстава из осталих извора финансирања, где се пре свега мисли на средства од вишег нивоа власти, тј. Републике, путем конкурса, као и од међународних организација.

Општина Кладово наставља са реализацијом пројекта у оквиру **ИНТЕРЕГ програма** **прекограничне сарадње Румунија- Србија** који ће се окончати у 2019.години („ Наслеђе на граници Дунава – Визитор центар.

Такође, што се тиче наредних пројеката , у тренутку аплицирања на конкурс за пројекте, неопходно је да у буџету већ постоје дефинисана средства на име учешћа општине у том пројекту што изискује детаљно планирање и њихово дефинисање унапред, што ће бити случај и у 2019.години.

Предуслови за пројекцију ових локалних параметара су остварење општих макроекономских параметара и политика које се планирају са нивоа републике Србије, као и реформи у јавном сектору на локалном нивоу код установа, организација и институција основаних од стране Општине Кладово.

**4.ПРОЦЕНЕ ПРИХОДА И ПРИМАЊА И РАСХОДА И ИЗДАТАКА БУЏЕТА ЛОКАЛНЕ ВЛАСТИ ЗА БУЏЕТСКУ 2019.ГОДИНУ И НАРЕДНЕ ДВЕ ФИСКАЛНЕ ГОДИНЕ**

У наредној табели дати су параметри за пројекцију прихода и примања буџета општине Кладово за 2019.годину и наредне две године, на основицу коју чине приходи буџета за 2018.годину , кориговани за све промене законских прописа.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ред.бр.** | **Ек.кл.**  **Конто** | **Врста прихода** | **Извор фин.** | **Пројекција**  **2018** | **План**  **2019** | **План**  **2020** | **План**  **2021** |
| 1 | 321311 | Нераспоређени вишак прихода и примања из ранијих година | **13** | 45.542.811 | 30.000.000 | 30.000.000 | 30.000.000 |
| 2 | 711110 | Порез на зараде | **01** | 224.000.000 | 235.000.000 | 235.000.000 | 240.000.000 |
| 3 | 711120 | Порез на приходе од самосталне делатности | **01** | 15.000.000 | 12.000.000 | 10.000.000 | 10.000.000 |
| 4 | 711140 | Порез на приходе од имовине | **01** | 700.000 | 700.000 | 700.000 | 500.000 |
| 5 | 711160 | Порез на приходе од осигурања лица | **01** | 0 | 0 | 0 | 0 |
| 6 | 711180 | Самодоприноси | **01** | 0 | 0 | 0 | 0 |
| 7 | 711190 | Порез на друге приходе | **01** | 17.000.000 | 17.000.000 | 15.000.000 | 14.000.000 |
| **Укупно 711 - Порез на доходак,добит и**  **капиталне добитке:** | | | **01** | **256.700.000** | **264.700.000** | **260.700.000** | **264.500.000** |
| 8 | 713120 | Порез на имовину | **01** | 91.000.000 | 90.000.000 | 90.000.000 | 90.000.000 |
| 9 | 713310 | Порез на наслеђе и поклон | **01** | 1.700.000 | 1.500.000 | 2.000.000 | 2.000.000 |
| 10 | 713420 | Порез на капиталне трансакције | **01** | 12.000.000 | 11.000.000 | 10.000.000 | 10.000.000 |
| **Укупно 713 - Порез на имовину:** | | | **01** | **104.700.000** | **102.500.000** | **102.000.000** | **102.000.000** |
| 11 | 714430 | Комунална такса за коришћ. рекламних паноа | **01** | 0 | 0 | 0 | 0 |
| 12 | 714510 | Порези, таксе и накнаде на моторна возила | **01** | 11.000.000 | 10.500.000 | 11.000.000 | 11.000.000 |
| 13 | 714540 | Накн.за кориш.добара од општег интереса | **01** | 100.000 | 200.000 | 200.000 | 200.000 |
| 14 | 714550 | Концес.накнаде и боравишна такса | **01** | 5.000.000 | 5.000.000 | 3.000.000 | 3.000.000 |
| 15 | 714560 | Општинске и градске накнаде | **01** | 34.000.000 | 34.000.000 | 32.000.000 | 32.000.000 |
| 16 | 714590 | Накнаде за коришћење општинских путева и улица | **01** | 0 | 0 | 0 | 0 |
| **Укупно 714 - Порези на добра и услуге:** | | | **01** | **50.100.000** | **49.700.000** | **46.200.000** | **46.200.000** |
| 17 | 716110 | Комунална такса на фирму | **01** | 8.000.000 | 10.000.000 | 10.000.000 | 10.000.000 |
| **Укупно 716 - Други порези:** | | | **01** | **8.000.000** | **10.000.000** | **10.000.000** | **10.000.000** |
|  |  |  |  |  |  |  |  |
|  | | |  |  |  |  |  |
| 18 | 732151 | Текуће дотације од међународних организација | **01** | 20.000.000 | 1.000.000 | 1.000.000 | 1.000.000 |
| 19 | 732440 | Капитална помоћ од ЕУ у корист нивоа општина | **01** | 0 | 0 | 0 | 0 |
| 20 | 732440 | Капитална помоћ од ЕУ у корист нивоа општина | **06** | 20.000.000 | 20.000.000 | 20.000.000 | 20.000.000 |
| 21 | 733151 | Наменски трансфери од Републике у корист нивоа општине | **01** | 160.000.000 | 160.000.000 | 170.000.000 | 170.000.000 |
| 22 | 733154 | Текући наменски трансф.у ужем смислу од Републике | **07** | 6.000.000 | 6.000.000 | 6.000.000 | 6.000.000 |
| 23 | 733250 | Капитални наменски трансфери у ужем смислу од републике у корист нивоа општине | **01** | 0 | 0 | 0 | 0 |
| 24 | 733250 | Капитални наменски трансфери у ужем смислу од републике у корист нивоа општине | **07** | 65.124.000 | 0 | 0 | 0 |
| **Укупно 730 - Дотације, помоћи и трансфери** | | | **01** | **180.000.000** | **161.000.000** | **171.000.000** | **171.000.000** |
| **Укупно 730 - Дотације, помоћи и трансфери** | | | **06** | **20.000.000** | **20.000.000** | **20.000.000** | **20.000.000** |
| **Укупно 730 - Дотације, помоћи и трансфери** | | | **07** | **71.124.000** | **6.000.000** | **6.000.000** | **6.000.000** |
| 25 | 741150 | Камате на ср.консолидованог рачуна трезора општина | **01** | 0 | 0 | 0 | 0 |
| 26 | 741520 | Накнада за коришћење шумског и пољоп.земљишта | **01** | 400.000 | 500.000 | 500.000 | 500.000 |
| 27 | 741530 | Накнада за коришћење простора и грађ.земљишта | **01** | 35.000.000 | 3.000.000 | 4.000.000 | 4.000.000 |
| 28 | 741534 | Накнада за коришћење грађевинског земљишта | **01** | 0 | 0 | 0 | 0 |
| 29 | 741535 | Комунална такса за заузеће јавне површине грађ.матери. | **01** | 0 | 0 | 0 | 0 |
| 30 | 741540 | Накн.за кориш.речних обала и бања | **01** | 0 | 0 | 0 | 0 |
| 31 | 741562 | Накнада за коришћење вода | **01** | 0 | 0 | 0 | 0 |
| **Укупно 741 - Приходи од имовине:** | | | **01** | **35.400.000** | **3.500.000** | **4.500.000** | **4.500.000** |
| 32 | 742150 | Прих. од прод.доб.или усл.или закупа у корист нивоа општина | **01** | 15.000.000 | 17.000.000 | 15.000.000 | 15.000.000 |
| 33 | 742150 | Прих. од прод.доб.или усл.или закупа у корист нивоа општина | **04** | 5.000.000 | 4.900.000 | 2.000.000 | 2.000.000 |
| 34 | 742250 | Таксе у корист нивоа општина | **01** | 6.000.000 | 7.000.000 | 8.000.000 | 8.000.000 |
| 35 | 742350 | Прих.општинских органа од споредне продаје добара и услуга које врше држ.нетржишне јединице | **01** | 1.000.000 | 1.300.000 | 1.500.000 | 1.500.000 |
| 36 | 742370 | Приходи индиректних корисника буџетских средстава који се остварују додатним активностима | **01** | 0 | 0 | 0 | 0 |
| 37 | 742370 | Приходи индиректних корисника буџетских средстава који се остварују додатним активностима | **16** | 100.000 | 100.000 | 150.000 | 150.000 |
| **Укупно 742 - Приходи од продаје добара и услуга** | | | **01** | **22.000.000** | **25.300.000** | **24.500.000** | **24.500.000** |
| **Укупно 742 - Приходи од продаје добара и услуга** | | | **04** | **5.000.000** | **4.900.000** | **2.000.000** | **2.000.000** |
| **Укупно 742 - Приходи од продаје добара и услуга** | | | **16** | **100.000** | **100.000** | **150.000** | **150.000** |
| 38 | 743324 | Пх. од новч.казни за прекршаје у саобраћају | **01** | 2.000.000 | 1.900.000 | 1.500.000 | 1.500.000 |
| 39 | 743924 | Пх.од увећања целокупног пореског дуга | **01** | 100.000 | 200.000 | 200.000 | 200.000 |
| **Укупно 743 - Новчане казне и одузета**  **имовинска корист** | | | **01** | **2.100.000** | **2.100.000** | **1.700.000** | **1.700.000** |
| 40 | 744151 | Текући и добровољни трансфери од физичких и правних лица | **01** | 0 | 1.000.000 | 1.000.000 | 1.000.000 |
| **Укупно 744 - Текући и добровољни трансфери од физичких и правних лица:** | | | **01** | **0** | **1.000.000** | **1.000.000** | **1.000.000** |
| 41 | 745150 | Мешовити и неодређени приходи у корист нивоа општина | **01** | 500.000 | 1.000.000 | 3.000.000 | 3.000.000 |
| **Укупно 745 - Мешовити и неодређени приходи:** | | | **01** | **500.000** | **1.000.000** | **3.000.000** | **3.000.000** |
| 42 | 772110 | Меморандумске ставке за рефунд.расхода из претх.год | **01** | 300.000 | 200.000 | 100.000 | 100.000 |
| **Укупно 772 - Меморандумске ставке за реф.**  **расхода из претходне године:** | | | **01** | **300.000** | **200.000** | **100.000** | **100.000** |
| 43 | 811150 | Примања од продаје непокретности у корист нивоа општина | **01** | 6.000.000 | 6.000.000 | 6.000.000 | 6.000.000 |
| **Укупно 811 - Примања од продаје**  **непокретности:** | | | **01** | **6.000.000** | **6.000.000** | **6.000.000** | **6.000.000** |
| 44 | 812150 | Примања од продаје осталих основних средстава | **01** | 0 | 0 | 0 | 0 |
| **Укупно 812 - Примања од продаје покретне**  **имовине:** | | | **01** | **0** | **0** | **0** | **0** |
| 45 | 911450 | Примања од задуживања од пословних банака у корист нивоа општина | **01** | 70.000.000 | 70.000.000 | 0 | 0 |
| **Укупно 911 - Примања од домаћих задуживања** | | | **01** | **70.000.000** | **70.000.000** | **0** | **0** |
| 46 | 921650 | Примања од отплате кредита датих домаћинствима у земљи у корист нивоа општине | **01** | 100.000 | 200.000 | 200.000 | 200.000 |
| **Укупно 921 - Примања од продаје домаће финансијске имовине:** | | | **01** | **100.000** | **200.000** | **200.000** | **200.000** |
| **УКУПНИ ПРИХОДИ И ПРИМАЊА:** | | | **01** | **735.900.000** | **697.200.000** | **630.900.000** | **634.700.000** |
|  | | | **04** | **5.000.000** | **4.900.000** | **2.000.000** | **2.000.000** |
|  | | | **06** | **20.000.000** | **20.000.000** | **20.000.000** | **20.000.000** |
|  | | | **07** | **71.124.000** | **6.000.000** | **6.000.000** | **6.000.000** |
|  | | | **13** | **45.542.811** | **30.000.000** | **30.000.000** | **30.000.000** |
|  | | | **16** | **100.000** | **100.000** | **150.000** | **150.000** |
| **УКУПНО СРЕДСТАВА:** | | |  | **877.666.811** | **758.200.000** | **689.050.000** | **692.850.000** |

У наредној табели дати су параметри за пројекцију расхода и издатака буџета општине Кладово за 2019.годину и наредне две године, на основицу коју чине расходи буџета за 2018.годину .

|  |  |  |  |  |  |
| --- | --- | --- | --- | --- | --- |
|  |  | |  |  |  |
|  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **КОНТО** | **Економска класификација** | **Извор финан.** | **2018.год.(пројекција)** | **План за 2019.год.** | **План за 2020.год.** | **План за 2021.год.** |
| 411 | Плате додаци и накнаде запослених | 01 | 113.000.000 | 113.000.000 | 113.000.000 | 113.000.000 |
| 412 | Социј.доприн.на тер.послодавца | 01 | 20.600.000 | 20.600.000 | 20.600.000 | 20.600.000 |
| 414 | Социјална давања запосленима | 01 | 9.900.000 | 9.900.000 | 9.900.000 | 9.900.000 |
| 414 | Социјална давања запосленима | 04 | 50.000 | 50.000 | 0 | 0 |
| 415 | Накнада за запослене | 01 | 5.000.000 | 5.000.000 | 5.000.000 | 5.000.000 |
| 416 | Награде, бонуси и ост.посеб.расходи | 01 | 1.700.000 | 1.700.000 | 1.700.000 | 1.700.000 |
| 416 | Награде, бонуси и ост.посеб.расходи | 04 | 80.000 | 80.000 | 0 | 0 |
|  |  |  |  |  |  |  |
| **410** | **Расходи за запослене** | **01** | **150.200.000** | **150.200.000** | **150.200.000** | **150.200.000** |
| **410** | **Расходи за запослене** | **04** | **130.000** | **130.000** | **0** | **0** |
|  |  |  |  |  |  |  |
| 421 | Стални трошкови | 01 | 90.000.000 | 90.000.000 | 70.000.000 | 70.000.000 |
| 421 | Стални трошкови | 04 | 330.000 | 330.000 | 200.000 | 200.000 |
| 421 | Стални трошкови | 07 | 160.000 | 0 | 0 | 0 |
| 422 | Трошкови путовања | 01 | 2.000.000 | 2.000.000 | 2.000.000 | 2.000.000 |
| 422 | Трошкови путовања | 04 | 365.000 | 365.000 | 75.000 | 75.000 |
| 422 | Трошкови путовања | 07 | 400.000 | 0 | 0 | 0 |
| 423 | Услуге по уговору | 01 | 63.000.000 | 63.000.000 | 50.000.000 | 50.000.000 |
| 423 | Услуге по уговору | 04 | 2.497.000 | 2.497.000 | 795.000 | 795.000 |
| 423 | Услуге по уговору | 07 | 1.230.000 | 1.000.000 | 1.000.000 | 1.000.000 |
| 424 | Специјализоване услуге | 01 | 10.000.000 | 10.000.000 | 10.000.000 | 10.000.000 |
| 424 | Специјализоване услуге | 04 | 513.000 | 413.000 | 260.000 | 260.000 |
| 424 | Специјализоване услуге | 07 | 1.500.000 | 1.000.000 | 1.000.000 | 1.000.000 |
| 425 | Текуће поправке и одржавање | 01 | 25.000.000 | 25.000.000 | 20.000.000 | 20.000.000 |
| 425 | Текуће поправке и одржавање | 04 | 400.000 | 400.000 | 175.000 | 175.000 |
| 425 | Текуће поправке и одржавање | 07 | 100.000 | 0 | 0 | 0 |
| 426 | Материјал | 01 | 20.000.000 | 20.000.000 | 20.000.000 | 20.000.000 |
| 426 | Материјал | 16 | 100.000 | 100.000 | 150.000 | 150.000 |
| 426 | Материјал | 04 | 425.000 | 425.000 | 200.000 | 200.000 |
|  |  |  |  |  |  |  |
| **420** | **Коришћење роба и услуга** | **01** | **210.000.000** | **210.000.000** | **172.000.000** | **172.000.000** |
| **420** | **Коришћење роба и услуга** | **04** | **4.530.000** | **4.430.000** | **1.705.000** | **1.705.000** |
| **420** | **Коришћење роба и услуга** | **07** | **3.390.000** | **2.000.000** | **2.000.000** | **2.000.000** |
| **420** | **Коришћење роба и услуга** | **16** | **100.000** | **100.000** | **150.000** | **150.000** |
|  |  |  |  |  |  |  |
| 441 | Отплата домаћих камата | 01 | 100.000 | 100.000 | 4.000.000 | 4.000.000 |
| 444 | Текући трошкови задуживања | 01 | 140.000 | 140.000 | 0 | 0 |
|  |  |  |  |  |  |  |
| **440** | **Оптплата камате** | **01** | **240.000** | **240.000** | **4.000.000** | **4.000.000** |
|  |  |  |  |  |  |  |
| 451 | Субв.нефинансиј.организацијама | 01 | 600.000 | 600.000 | 600.000 | 600.000 |
| 454 | Субв.прив.предузећима | 01 | 0 | 0 | 0 | 0 |
|  |  |  |  |  |  |  |
| **450** | **Субвенције** | **01** | **600.000** | **600.000** | **600.000** | **600.000** |
|  |  |  |  |  |  |  |
| 462 | Текуће донације међу.организацијама | 01 | 0 | 0 | 0 | 0 |
| 463 | Донације и транс.остал.нивоима влас. | 01 | 90.000.000 | 90.000.000 | 90.000.000 | 90.000.000 |
| 464 | Дотације организ.за обавезно соц. | 01 | 11.000.000 | 11.000.000 | 8.000.000 | 8.000.000 |
| 465 | Остале донације и трансфери | 01 | 13.000.000 | 13.000.000 | 12.000.000 | 12.000.000 |
|  |  |  |  |  |  |  |
| **460** | **Донације и трансфери** | **01** | **114.000.000** | **114.000.000** | **110.000.000** | **110.000.000** |
|  |  |  |  |  |  |  |
| 472 | Накнаде за соц.зашт.из буџета | 01 | 9.000.000 | 9.200.000 | 9.000.000 | 9.000.000 |
| 472 | Накнаде за соц.зашт.из буџета | 07 | 1.000.000 | 1.000.000 | 1.000.000 | 1.000.000 |
|  |  |  |  |  |  |  |
| **470** | **Права из социјалног осигурања** | **01** | **9.000.000** | **9.200.000** | **9.000.000** | **9.000.000** |
| **470** | **Права из социјалног осигурања** | **07** | **1.000.000** | **1.000.000** | **1.000.000** | **1.000.000** |
|  |  |  |  |  |  |  |
| 481 | Дотације невладиним организацијама | 01 | 50.000.000 | 50.000.000 | 44.600.000 | 44.600.000 |
| 482 | Порези, обав.таксе и казне наметнуте | 01 | 2.000.000 | 2.000.000 | 2.000.000 | 2.000.000 |
| 482 | Порези, обав.таксе и казне наметнуте | 04 | 65.000 | 65.000 | 20.000 | 20.000 |
| 483 | Новчане казне и пенали по реш.судова | 01 | 3.000.000 | 3.000.000 | 3.000.000 | 3.000.000 |
| 483 | Новчане казне и пенали по реш.судова | 04 | 20.000 | 20.000 | 10.000 | 10.000 |
| 484 | Накнада штете у сл.елем.непогода | 01 | 200.000 | 200.000 | 200.000 | 200.000 |
| 485 | Накнада остале штете | 01 | 200.000 | 200.000 | 200.000 | 200.000 |
|  |  |  |  |  |  |  |
| **480** | **Остали расходи** | **01** | **55.400.000** | **55.400.000** | **50.000.000** | **50.000.000** |
| **480** | **Остали расходи** | **04** | **85.000** | **85.000** | **30.000** | **30.000** |
|  |  |  |  |  |  |  |
| **499** | **Стална резерва** | 01 | 1.000.000 | 3.000.000 | 3.000.000 | 3.000.000 |
| 499 | **Текућа резерва** | 01 | 500.000 | 5.000.000 | 5.000.000 | 5.000.000 |
|  |  |  |  |  |  |  |
| **490** | **Административни трансфери** | **01** | **1.500.000** | **8.000.000** | **8.000.000** | **8.000.000** |
|  |  |  |  |  |  |  |
|  | **КЛАСА 4 УКУПНО** | **01** | **540.940.000** | **547.640.000** | **503.800.000** | **503.800.000** |
|  |  | **04** | **4.745.000** | **4.645.000** | **1.735.000** | **1.735.000** |
|  |  | **07** | **4.390.000** | **3.000.000** | **3.000.000** | **3.000.000** |
|  |  | **16** | **100.000** |  |  |  |
|  |  |  |  |  |  |  |
| 511 | Зграде | 01 | 175.360.000 | 128.560.000 | 111.100.000 | 113.900.000 |
| 511 | Зграде | 13 | 45.542.811 | 30.000.000 | 30.000.000 | 30.000.000 |
| 511 | Зграде | 06 | 20.000.000 | 20.000.000 | 20.000.000 | 20.000.000 |
| 511 | Зграде | 07 | 65.224.000 | 2.000.000 | 2.000.000 | 3.000.000 |
| 512 | Машине и опрема | 01 | 15.000.000 | 15.000.000 | 10.000.000 | 10.000.000 |
| 512 | Машине и опрема | 04 | 235.000 | 235.000 | 235.000 | 235.000 |
| 512 | Машине и опрема | 07 | 1.500.000 | 1.000.000 | 1.000.000 | 1.000.000 |
| 514 | Култивисана имовина | 01 | 0 | 0 | 0 | 0 |
| 515 | Нематеријална имовина | 01 | 600.000 | 1.000.000 | 1.000.000 | 1.000.000 |
| 515 | Нематеријална имовина | 04 | 20.000 | 20.000 | 30.000 | 30.000 |
| 515 | Нематеријална имовина | 07 | 10.000 | 0 | 0 | 0 |
| **510** | **Основна средства** | **01** | **190.960.000** | **144.560.000** | **122.100.000** | **124.900.000** |
| **510** | **Основна средства** | **04** | **255.000** | **255.000** | **265.000** | **265.000** |
| **510** | **Основна средства** | **06** | **20.000.000** | **20.000.000** | **20.000.000** | **20.000.000** |
| **510** | **Основна средства** | **07** | **66.734.000** | **3.000.000** | **3.000.000** | **3.000.000** |
| **510** | **Основна средства** | **13** | **45.542.811** | **30.000.000** | **30.000.000** | **30.000.000** |
| 522 | Залихе производње | 01 | 0 | 0 | 0 | 0 |
|  |  |  |  |  |  |  |
| **520** | **Залихе материјала** | **01** | **0** | **0** | **0** | **0** |
|  |  |  |  |  |  |  |
| 541 | Земљиште | 01 | 4.000.000 | 5.000.000 | 5.000.000 | 5.000.000 |
|  |  |  |  |  |  |  |
| **541** | **Земљиште** | **01** | **4.000.000** | **5.000.000** | **5.000.000** | **5.000.000** |
|  |  |  |  |  |  |  |
|  | **КЛАСА 5 УКУПНО** | **01** | **194.960.000** | **149.560.000** | **127.100.000** | **129.900.000** |
|  |  | **04** | **255.000** | **255.000** | **265.000** | **265.000** |
|  |  | **06** | **20.000.000** | **20.000.000** | **20.000.000** | **20.000.000** |
|  |  | **07** | **66.734.000** | **3.000.000** | **3.000.000** | **3.000.000** |
|  |  | **13** | **45.542.811** | **30.000.000** | **30.000.000** | **30.000.000** |
|  |  |  |  |  |  |  |
| 611 | Оптплата главнице домаћим кредиторима | 01 | 0 | 0 | 0 | 0 |
|  |  |  |  |  |  |  |
| **610** | **Отплата главнице** | **01** | **0** | **0** | **0** | **0** |
|  |  |  |  |  |  |  |
|  | **УКУПНИ ИЗДАЦИ** | **01** | **735.900.000** | **697.200.000** | **630.900.000** | **633.700.000** |
|  |  | **04** | **5.000.000** | **4.900.000** | **2.000.000** | **2.000.000** |
|  |  | **06** | **20.000.000** | **20.000.000** | **20.000.000** | **20.000.000** |
|  |  | **07** | **71.124.000** | **6.000.000** | **6.000.000** | **6.000.000** |
|  |  | **13** | **45.542.811** | **30.000.000** | **30.000.000** | **30.000.000** |
|  |  | **16** | **100.000** | **100.000** | **150.000** | **150.000** |

**5. ОБИМ СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНСИЈКОГ ПЛАНА ДИРЕКТНОГ КОРИСНИКА СРЕДСТАВА БУЏЕТА ЛОКАЛНЕ ВЛАСТИ ЗА БУЏЕТСКУ ГОДИНУ , СА ПРОЈЕКЦИЈАМА ЗА НАРЕДНЕ ДВЕ ФИСКАЛНЕ ГОДИНЕ**

Имајући у виду величину потребног фискалног прилагођавања, у овом упутству утврђују се смернице за планирање појединих категорија расхода и издатака као и ограничења расхода и издатака корисника буџетских средстава.

***Планирање масе средстава за плате запослених у 2019.години***

***1.Законско уређење плата***

Планирање неопходних средстава за подмирење расхода запослених у јавном сектору, врши се на основу:

* Закона о буџетском систему,
* Закона о буџету РС,
* Закона о раду,
* Закона о систему плата запослених у јавном сектору,
* Закона о платама службеника и намештеника у органима Аутономне покрајине и јединицама локалне самоуправе,
* Закона о запосленима у јавним службама,
* Закон о платама запослених у јавним агенцијама и другим организацијама које је основала РС, аутономна покрајина или јединица локалне самоуправе,
* Закона о начину утврђивања максималног броја запослених у јавном сектору и др.
* Законом о привременом уређивању основица за обрачун и исплату плата, односно зарада и других сталних примања код КЈС,
* Уредбом о коефицијентима за обрачун и исплату плата именованих и постављених лица и запослених у државним органима.

Приликом обрачуна исплате плата за запослене у предшколским установама и другим јавним службама(установе културе), примењује се Уредба о коефицијентима за обрачун и исплату плата запослених у јавним службама.

Приликом обрачуна и исплате плата примењују се основице према закључцима Владе РС 05 Број 121-13034/2017 и 05 Број 121-13036/2017 од 28.12.2017.године

**2**.***Законом уређена основица за обрачун плата***

И током 2019. године примењују се одредбе Закона о привременом уређивању основица за обрачун и исплату плата, односно зарада и других сталних примања код корисника јавних средстава (у даљем тексту: Закон), који је објављен у „Службеном гласнику РС“, број 116/14 од 27. октобра 2014. године.

Према члану 1. Закона привремено се уређује основица односно вредност радног часа, вредност бода и вредност основне зараде, за обрачун и исплату плата односно зарада као и других сталних примања изабраних, именованих, постављених и запослених лица код корисника јавних средстава.

У складу са чланом 5. став 1. Закона, основица за обрачун и исплату плата код корисника јавних средстава, утврђена законом, другим прописом или другим општим или појединачним актом, који је у примени на дан доношења овог закона, умањује се за 10%.

Ништаве су одредбе општег или појединачног акта (осим појединачног акта којим се плата повећава по основу напредовања) којима се повећавају основице, коефицијенти и други елементи, односно уводе нови елементи, на основу којих се повећава износ плата и другог сталног примања код субјеката из члана 2. овог закона, донет за време примене овог закона (члан 4. Закона).

Према члану 7. Закона, директни и индиректни корисници буџетских средстава локалне власти, којима се умањује планирани износ средстава за плате, дужни су да у року од три дана од дана извршене коначне исплате плата за одређени месец на рачун прописан за уплату јавних прихода Републике Србије уплате разлику између укупног износа плата обрачунатих применом основице која није умањена у складу са одредбама наведеног закона са урачунатим доприносима, који се исплаћују на терет послодавца и укупног износа плата обрачунатих применом умањене основице у смислу овог закона са урачунатим доприносима, који се такође исплаћују на терет послодавца.

Директни и индиректни корисници буџетских средстава локалне власти који су исплатиоци других сталних примања, дужни су да у року од три дана од дана извршене исплате за одређени месец на рачун прописан за уплату јавних прихода Републике Србије уплате разлику између укупног износа другог сталног примања који није умањен у смислу овог закона и укупног износа другог сталног примања који је обрачунат са умањењем у смислу овог закона.

Горе наведени корисници не могу опредељивати, нити користити, средства која су у обавези да уплате у складу са наведеним чланом 7. Закона, за друге намене.

Према члану 8. став 2. Закона, јавно предузеће основано од стране локалне власти дужно је да приликом овере обрасца за обрачун и исплату зарада достави надлежном органу локалне власти доказ о уплаћеном износу средстава из члана 7. ст. 1. и 2. овог закона за претходну исплату и обрачунатом износу средстава из члана 7. ст. 1. и 2. овог закона за текућу исплату за то јавно предузеће и правна лица основана од стране тог јавног предузећа.

Надлежни орган локалне власти је дужан да једном месечно, а најкасније до 10. у месецу за претходни месец достави министарствима надлежним за начин и контролу обрачуна и исплате зарада у јавним предузећима извештај о извршеној уплати из члана 7. ст. 1. и 2. овог закона.

У случају да обавезу из члана 7. ст. 1. и 2. овог закона не изврше корисници јавних средстава чији је оснивач локална власт, министар надлежан за послове финансија ће на предлог министарства надлежног за начин и контролу обрачуна и исплате зарада у јавним предузећима решењем привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица јединици локалне власти, док се та обавеза не изврши.

Неопходно је да у одлукама о буџету локалне власти за 2019. годину буде наведен број запослених код којих се приликом обрачуна и исплате плате није могло извршити наведено умањење, као и средства за које укупан износ средстава није могао бити умањен по наведеном основу (пример: износ умањења од 10% је 10.000.000 динара, не може се умањити за 2.000.000 динара јер су плате за 50 запослених на нивоу од 25.000 динара, тако да је износ умањења 8.000.000 динара).

**3**.***Планирање масе средстава за плате у одлукама о буџету за 2019.годину***

Полазећи од чињенице да конкретно Упутство о изради буџета локалне власти за 2019.годину још није изашло, приликом планирања масе за плату 2019.годину полази се од Упутства које смо користили за израду Одлуке о буџету за 2018.годину.

То подразумева да локална власт у 2019.години може планирати укупна средства потребна за исплату плата запослених који се финансирају из буџета локалне власти, тако да масу средстава за исплату плата планирају на нивоу **исплаћених плата у 2017.години**, увећану за масу средстава за плате за број запослених максимално до броја утврђеног у Одлуци о максималном броју запослених за 2017.годину, **а највише до дозвољеног нивоа за исплату плата у складу са чланом 36.Закона о буџету РС за 2017.годину.**

Укупну масу средстава за плате треба умањити за плате запослених код корисника буџетских средстава које су се финансирале из буџета локалне власти са економске класификације 411 и 412, а више се не финансирају( због престанка рада корисника и сл.) односно за плате запослених који су радили код тих корисника, а који нису преузети у органе и службе управе или јавне службе чије се плате финансирају из буџета локалне власти на економским класификацијама 411 и 412.

Тако укупна планирана маса средстава за плате ће се увећати у :

-органима и службама локалне власти и месним заједницама за 5%,

-установама социјалне заштите за 5%,

-предшколским установама за 10%,

Осталим јавним службама 5%.

**Средства за плате се планирају на бази постојећег, а не систематизованог броја запослених.**

Средства добијена по основу умањења у складу са одредбама Закона о привременом уређивању основица за обрачун и исплату плата, односно зарада и других сталних примања код КЈС, треба планирати на економској класификацији 465 – Остале дотације и трансфери.

Као и у претходним годинама, ни у буџетској 2019.години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120.став 1. Тачка 4.закона о раду, осим јубиларних награда за запослене који су то право стекли у 2019.години.

Потребно је да сваки буџетски корисник, у писаном образложењу наведе **СПИСАК ЗАПОСЛЕНИХ** који ће у 2019.години остварити право на јубиларну награду као и потребне износе.

Остале економске класификације у оквиру групе 41 – Расходи за запослене, планирати крајње рестриктивно.

Средства за решавање смањења броја запослених треба пребацити са економских класификација 411 и 412 на економску класификацију 414.

Доношењем **Закона о систему плата запослених у јавном сектору** ( „ Сл.гласник РС“ број 18/16 и 108/16 – даље Закон о систему плата), створени су услови за почетак реформе плата у јавном сектору, као сегмента шире реформе јавне управе која за циљ има јачање учинка управе, односно њене делотворности. Поменути закон је најавио ове промене тако што је у прелазним и завршним одредбама обавезао на даље доношење прописа у области **радноправног статуса** **запослених** и начина уређивања њихових плата у наредном двогодишњем периоду.

У двогодишњем процесу спровођења реформи усвојени су :

-Закон о запосленима у Аутономним покрајинама и ЈЛС,

- Закон о платама службеника и намештеника у органима Аутономне покрајине и ЈЛС,

-Закон о запосленима у јавним службама,

-Закон о платама запослених у јавним агенцијама и др.организацијама које је основала ЈЛС.

Међутим, крајем прошле године извршене су измене Закона о систему плата тако што је рок примене померен на **01.01.219**.**године,** као и примена закона о платама и посебних закона којим се уређује радноправни статус за запослене.

С обзиром на то да Закон о систему плата прописује да основице за обрачун и исплату плата утврђује једном годишње, очекује се да се члан 27е Закона о буџетском систему усклади са одредбама овог закона.

Наиме, одредбама члана 7.Закона о систему плата од 2019.године увешће се **јединствена основица** за све запослене на које се примењује овај закон.Основица ће се утврђивати уз мишљење Социјално – економског Савета РС( СЕС РС) који ће се изјашњавати на предлог основице у процесу припреме буџета.

Изузетак од јединствене основице прописан је за аутономне покрајине и ЈЛС али под условом да се њеном применом не пробије маса средстава за плате опредељене у буџету ЈЛС.Она ће се утврђивати при првом доношењу Одлуке о буџету и не би се могла мењати у току календарске године.

1. ***Планирање броја запослених у 2019.години***

Према члану 4. став 1. Закона о начину одређивања максималног броја запослених у јавном сектору (у даљем тексту: Закон о максималном броју) за сваку календарску годину, актом Владе се утврђује максималан број запослених на неодређено време у систему аутономне покрајине и систему локалне самоуправе, на предлог Генералног секретаријата Владе, уз прибављено мишљење Министарства државне управе и локалне самоуправе и Министарства финансија.

У члану 6. надлежни орган аутономне покрајине, односно скупштина јединице локалне самоуправе, својим актом утврђује максималан број запослених за сваки организациони облик у систему аутономне покрајине, односно систему локалне самоуправе.

Систем аутономне покрајине, односно локалне самоуправе, у смислу овог закона чине органи аутономне покрајине, односно органи јединице локалне самоуправе, јавне службе, јавна предузећа, правна лица основана од стране тих предузећа, привредна друштва и друге организације које у систему аутономне покрајине, односно локалне самоуправе имају обавезу пријављивања података о запосленима у регистар који води министарство надлежно за послове финансија, односно запослене чије се плате, односно зараде финансирају из буџета аутономне покрајине, односно јединице локалне самоуправе (члан 2. ст. 4. и 5.).

Члан 8. Закона о максималном броју прописује да максималан број запослених у систему локалне самоуправе представља укупан број запослених у свим организационим облицима јединице локалне власти, који ће се остварити до завршетка рационализације, уз остварене уштеде за плате запослених најмање у износу предвиђеном прописом у буџету, а у складу са актом Владе из члана 4. став 1. овог закона.

Укупан број запослених **на одређено време**, због привремено повећаног обима посла, лица ангажованих по уговору о делу, уговору о привременим и повременим пословима, закључених непосредно или преко омладинске или студентске задруге и лица ангажованих по другим основима **не може бити већи од 10%** броја запослених на неодређено време код организационог облика (члан 10. став 1.). Организациони облик који има мање од 100 запослених може да има највише до 10 запослених или ангажованих лица у смислу става 1. овог члана. (став 2.).

Као мера зaштитe срeдстaвa буџeтa прописано је да укoликo скупштинa jeдиницe лoкaлнe сaмoупрaвe нe дoнeсe акт којим ће извршити рaциoнaлизaциjу брoja зaпoслeних у склaду сa aктoм Влaде, министaрствo нaдлeжнo зa пoслoвe финaнсиja мoжe, нa прeдлoг министaрствa нaдлeжнoг зa пoслoвe држaвнe упрaвe и лoкaлнe сaмoупрaвe, приврeмeнo дa oбустaви прeнoс трaнсфeрних срeдстaвa из буџeтa Рeпубликe Србиje, oднoснo припaдajући дeo пoрeзa нa зaрaдe, oднoснo плaтe (члaн 14. Закона).

У првом кварталу 2019.године Министарство државне управе и локалне самоуправе ће у сарадњи са Министарством финансија разматрати све параметре који утичу на одређивање максималног броја запослених за 2019.годину, као и висину неопходних средстава за њихове плате.На основу тога Влада ће донети одлуку којом ће се утврдити максимални број запослених на неодређено време у наведеним системима за ту годину.

Уколико је број запослених утврђен Одлуком о максималном броју запослених за 2019.годину мањи у односу на број запослених који ради код корисника буџетских средстава на крају 2018.године, потребно је извршити рационализацију и ускладити своје одлуке о буџету у делу планираних средстава за плате за 2019.годину.У том смислу, неопходно је прилагодити и све економске класификације у оквиру групе 41 – Расходи за запослене.

Дана 23.06.2017 у Сл.гласнику 61/2017 објављена је задња Одлука о максималном броју запослених на неодређено време у систему државних органа, систему јавних служби, систему АП Војводине и систему локалних самоуправа за 2017.годину, по којој је општини Кладово одређен максимални број запослених у износу од **331**.

Према Одлуци о максималном броју запослених на неодређено време у општини Кладово, број 020-14/2017-1, коју је донела Скупштина општине Кладово дана 29.08.2017.године, укупно у систему локалне самоуправе општине Кладово има **325** запослених.

.

***Табеларни*** ***прикази:***

Јединице локалне власти су у обавези да у одлуци о буџету за 2019. годину, у делу буџета који садржи норме битне за извршење буџета, у посебној одредби искажу број запослених на неодређено и одређено време, **за** **које** **су** **у** **буџету** **јединице** **локалне** **власти** **обезбеђена** **средства**, увећан за број запослених у предшколским установама и код других корисника, посебно по сваком кориснику.

**У** **овом** **делу** **посебно** **указујемо** **на** **примену** **одредбе** **члана** **27е** **Закона** **о** **буџетском** **систему** **према** **којима** **предшколске** **установе** **и** **установе** **културе** **нису** **изузете,** **односно** **за** **ново** **запошљавање** **у** **предшколским** **установама** **и** **установама** **културе** **подносе** **се** **захтеви** **за** **ново** **запошљавање.**

Табела са бројем запослених и планираном масом средстава за плате запослених на економским класификацијама 411 и 412 по корисницима и изворима финансирања (Табела 1) и табела са бројем запослених чије се плате исплаћују из буџета са осталих економских класификација (Табела 2.) дате су у Прилогу 1.

**Уколико** **се** **изменама** **или** **допунама** **буџета** **јединице** **локалне** **власти** **мењају** **подаци** **достављени** **у** **Прилогу** **1,** **неопходно** **је** **доставити** **измењене** **(допуњене)** **табеле.**

У истом прилогу у Табели 3. приказују се планирана и исплаћена средства у 2017. години и планирана средства у 2019. години на економској класификацији 465, као и маса средстава и број запослених чија је плата мања од 25.000 динара.

Табела 4. представља преглед планираних и исплаћених средстава у 2017. години и планираних средстава у 2019. години на економској класификацији 414 и преглед броја запослених за које су исплаћена, односно планирана средства у складу са планом рационализације.

Табела 5. представља приказ планираних и исплаћених средстава у 2017. години и планираних средстава у 2019. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.).

Табела 6. односи се на преглед броја запослених и средства за плате у 2019. години по звањима и занимањима, а у којој је потребно унети коефицијенте, укупне додатке и број запослених у јединицама локалне власти.

У складу са чланом 7. Уредбе о припреми кадровског плана у државним органима потребно је с предлогом финансијског плана доставити и **Нацрт кадровског плана.**

**Група** **конта** **42** **–** **Коришћење** **услуга** **и** **роба**

У оквиру групе конта која се односе на куповину роба и услуга, потребно је учинити максималне напоре и остварити **уштеде** у односу на средства планирана за ове намене у 2018. години.

Уштеде у оквиру групе конта 42 треба планирати тако да се не угрози извршавање сталних трошкова (421 – Стални трошкови).

Поред тога, средства, пре свега на економској класификацији 423-Услуге по уговору треба планирати у складу са Законом о привременом уређивању основица за обрачун и исплату плата, односно зарада и других сталних примања код корисника јавних средстава, којим је уређено смањење других сталних примања.

Препорука је да буџетски корисници у буџетској процедури **преиспитају и потребу смањења других накнада за рад**, које нису обухваћене Законом (уговори о делу, привремено повремени послови и др), а све у циљу великих потреба фискалног прилагођавања.

Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама.

У циљу економичног и ефикасног управљања јавним средствима, а полазећи од Извештаја о ревизији сврсисходности – Оправданост формирања комисија и других сталних и привремених радних тела у јавном сектору, неопходно је да се преиспита оправданост формираних комисија и других радних тела, као и потреба оснивања нових, осим оних предвиђених законом.Такође, приликом оснивања комисија и других радних тела потребно је да се јасно дефинишу циљ и задатак, број чланова, рок извршења задатака , висина накнаде, резултат рада комисије, начин извештавања о раду , начин контроле њиховог рада, као и да се успостави јединствена и свеобухватна евиденција о комисијама и другим радним телима. Као саставни део Упутства доставља се Прилог 9 – Комисије и уговори који је потребно доставити Министарству финансијс на прописан начин.

**Група** **конта** **45** **-** **Субвенције** **и** **група** **конта** **62** **-** **Набавка** **финансијске** **имовине**

У оквиру субвенција и буџетских кредита неопходно је преиспитати све програме по основу којих се додељују субвенције и буџетски кредити, с обзиром на то да даље мере фискалне консолидације подразумевају **рационално коришћење** средстава субвенција и буџетских кредита.

Приликом планирања средстава за субвенције и њихових намена посебно треба имати у виду све прописе који се тичу државне помоћи.

**Група конта 47 – Социјално осигурање и социјална заштита**

Расходе по основу социјалне заштите из буџета потребно је планирати користећи прописане параметре за индексацију и планирани број корисника одређеног програма социјалне заштите.Потребно је образложити кретање броја корисника по појединим програмима социјалне заштите.

**Група** **конта** **48** **–** **Остали** **расходи**

Остале расходе, такође треба планирати у складу са рестриктивном политиком која се спроводи у циљу одрживог нивоа дефицита. Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

У циљу транспарентнијег приказивања средстава намењених за финансирање **редовног рада политичких субјеката**, у складу са Законом о финансирању политичких активности потребно је, у опису апропријације економске класификације 481 – Дотације невладиним организацијама, **посебно исказати средства** за наведену намену.

За подстицање програма или недостајућег дела средстава за финансирање програма од јавног интереса која реализују удружења јединица локалне самоуправе, средства опредељена у одлуци о буџету може да пренесе удружењу само након спроведеног јавног конкурса, на основу акта донетог од стране надлежног органа локалне власти и закљученог уговора надлежног органа и удружења.

**Финансијска** **помоћ** **Европске** **заједнице** **(ИПА** **I** **и** **ИПА** **II)**

Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА I и ИПА II), а у складу са Законом о потврђивању Оквирног споразума између Владе Републике Србије и Комисије Европских заједница (ИПА I), који је Народна скупштина

Републике Србије ратификовала 26. децембра 2007. године („Службени гласник РС – међународни уговори“, број 124/07) и Закона о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) (''Службени гласник РС – међународни уговори'' број 19/14).

На основу Финансијског споразума потписаног 06. јуна 2014. године, између Владе Републике Србије и Европске комисије, који се односи на Национални програм за Србију за 2013. годину у оквиру ИПА компоненте Помоћ у транзицији и изградња институција за реализацију годишњег Националног програма, за спровођење пројеката претприступне помоћи неопходно је обезбедити одговарајући износ националног суфинансирања.

**Директни корисници средстава буџета локалне власти, у случају када су крајњи корисници пројекта/секторског програма, дужни су да обезбеде износ националног суфинансирања, у складу са правилима уговарања и набавки која важе у Европској унији (тзв. PRAG правила).** Процедуру јавних набавки спроводи Тело за уговарање (Сектор за уговарање и финансирање програма из средстава ЕУ, Министарство финансија).

За сваки уговор у оквиру пројекта односно секторског програма предвиђа се суфинансирање у следећим пропорцијама: суфинансирање у износу од најмање 10% од укупне вредности буџета који се односи на техничку помоћ – уговори о услугама; суфинансирање у износу од најмање 15% од укупне вредности буџета који се односи на инвестиције (инфраструктурни радови и набавка опреме) – уговори о набавци и уговори о радовима; суфинансирање у износу од најмање 10% од укупне вредности уговора који се односе на „грант“ шеме без обзира да ли се активности односе на институционалну изградњу или инвестиције.

У моменту планирања финансијских средстава намењених за национално суфинансирање на локалном нивоу у оквиру одобрених пројеката и програма, потребно је поштовати следећа правила:

 Корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи ЕУ (члан 68а Закона о буџетском систему);

 Буџетски корисници, који не испланирају довољан износ средстава за финансирање учешћа Републике Србије у спровођењу финансијске помоћи ЕУ, морају да изврше преусмеравање средстава са других својих апропријација и/или програма;

 Средства планирана за финансирање учешћа Републике Србије у спровођењу финансијске помоћи ЕУ не могу се користити у друге сврхе;

 Имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета ЕУ одлуком о буџету локалне власти за текућу буџетску годину и наредне фискалне године у складу са Планом јавних набавки и уговором дефинисаном динамиком спровођења;

 Буџетски корисници расходе и/или издатке планирају у оквиру шифре пројеката/секторског програма за које је предвиђено финансирање из извора 01 – приходи из буџета (за део којим се финансира национално учешће – суфинансирање).

 Приликом планирања средстава за суфинансирање не треба у предлогу финансијских планова урачунавати трошкове ПДВ (члан 24, став 1, тачка 16а Закона о порезу на додату вредност).

У складу са Оквирним споразумом и Оквирним споразумом за ИПА II, Република Србија мора да обезбеди средства за надокнаду нерегуларно утрошених средстава (као последицу неправилности или превара), у случају када није могуће наплатити настале дугове, па у складу са наведеним, буџетски корисници планирају и расходе и/или издатке на име покрића надокнаде нерегуларно утрошених средстава. Износ на име покрића надокнаде нерегуларно утрошених средстава се процењује на 1% укупне планиране годишње реализације пројекта/секторског програма на економској класификацији 485 -Накнада штете за повреде или штету нанету од стране државних органа, у оквиру шифре пројекта/секторског програма. Буџетски корисници планирају средства за ове намене пропорционално свом учешћу у годишњој реализацији пројекта/секторског програма.

**Смернице** **за** **исказивање** **издатака** **за** **капиталне** **пројекте** **за** **2019** **-** **2021.**

**Класа** **5** **-** **Издаци** **за** **нефинансијску** **имовину**

Набавке административне, канцеларијске опреме, аутомобила и осталих основних средстава за редован рад потребно је планирати уз максималне уштеде, тако да се само врше набавке средстава неопходних за рад.

Важно је да корисници не исказују као капиталне издатке текуће поправке и одржавање зграда, објеката и опреме, већ да расходе за те намене (за молерске, зидарске радове, поправке електронске и електричне опреме итд.) планирају на апропријацији економске класификације 425 – Текуће поправке и одржавање, док средства за капиталне пројекте треба да планирају на контима групе 51, 52 и 54.

***Капитални*** ***пројекти*** ***и*** ***њихов*** ***значај***

Капитални пројекти су пројекти изградње и капиталног одржавања зграда и грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса**. Капиталним пројектима се увећава имовина локалне власти путем изградње и капиталног одржавања грађевинских објеката инфраструктуре и улагања у опрему, машине и другу нефинансијску имовину**.

***Вишегодишње*** ***планирање*** ***капиталних*** ***пројеката***

Услед сложених и бројних процедура приликом планирања, припреме и реализације капиталних пројеката, њихово пројектовање и изградња могу по динамици реализације трајати више од годину дана, а самим тим углавном подразумевају вишегодишње издатке. Кaпитaлни прojeкти утичу нa будућe буџете, штo зaхтeвa пaжљивo плaнирaњe.

За реализацију капиталних пројеката потребни су релативно велики издаци у садашњости за које се очекује да ће генерисати корист, односно добит у годинама након реализације. Због свега наведеног важно је планирати капиталне пројекте по годинама у оном износу који је остварив и одговаран са фискалне и економске тачке гледишта, имајући у виду низак ниво реализације пројеката у претходним годинама.

У складу са Законом о буџетском систему капитални издаци се исказују за три године у општем делу Одлуке о буџету локалне власти, без обзира да ли се капитални пројекти уговарају фазно по годинама или корисник преузима обавезе по уговору који захтева плаћање у више година.

Приликом вишегодишњег планирања капиталних пројеката корисници полазе од:

- Општег дела одлуке о буџету локалне власти за обавезе по уговору које се односе на капиталне издатке и захтевају плаћање у више година, а које су корисници у 2019. години преузели уз сагласност надлежног извршног органа локалне власти, и дужни су да такву обавезу укључе у финансијски план у години у којој обавеза доспева у износу обавезе за ту годину и планирају по годинама у оквиру лимита на свом разделу;

- Општег дела одлуке о буџету локалне власти за капиталне пројекте за које нису преузете вишегодишње обавезе у 2019. години, корисници су у обавези да анализирају физичку и финансијску реализацију тих капиталних пројеката, у циљу ефикасније алокације средстава, као и да укључе капиталне издатке у финансијски план и планирају по годинама у оквиру лимита на свом разделу, за пројекте чија је даља реализација оправдана. На основу урађених анализа, корисници могу одустати од пројеката чија је даља реализација неоправдана;

Такође, корисници могу планирати издатке за нове капиталне пројекте у 2019. години и наредне две године.

**Предност у планирању нових капиталних пројеката на извођењу радова дати онима који су спремни за реализацију (који имају пројектно- техничку документацију, грађевинску дозволу као и документацију неопходну за спровођење поступка јавне набавке).**

Капитални пројекти подразумевају ангажовање значајних средстава и најчешће се финансирају из више извора. Као значајан извор финансирања капиталних пројеката на локалном нивоу јављају се капитални трансфери од других нивоа власти. Такође, капитални пројекти се могу финансирати и из пројектних зајмова, па је приликом планирања буџета капиталних пројеката потребно укључити и средства пројектних зајмова намењена за њихову реализацију, али само у износу за који се процењује да ће бити потрошен у тој години. С обзиром на то да пројектни зајмови углавном укључују и домаће учешће, корисници су дужни да поред издатака из извора 11– Примања од иностраних задуживања, искажу издатке и из извора 01 – Приходи из буџета, и то по сваком пројекту појединачно.

**Корисници су у обавези да, поред издатака за вишегодишње пројекте, искажу и капиталне издатке за једногодишње пројекте, односно за пројекте чија реализација траје годину дана.**

***Планирање*** ***издатака*** ***капиталног*** ***пројекта***

Ради ефикаснијег планирања и припреме, поступајући у складу са законским одредбама, корисници буџетских средстава дужни су да органу надлежном за послове финансија доставе планиране капиталне пројекте за буџетску и наредне две године (Прилог 2). У наведеним табелама, корисници су у обавези да искажу планиране издатке за капиталне пројекте по годинама који се односе на изградњу и капитално одржавање, по контима на трећем и четвртом нивоу, и то:

1) издатке за израду **пројектно-техничке документације** на конту **5114** (осим уколико је иста већ израђена);

2) издатке за експропријацију **земљишта** на конту **5411**;

3) издатке за **извођење радова** на изградњи, односно извођење радова на капиталном одржавању на контима **5112 и 5113**;

4) издатке за ангажовање **стручног надзора** на конту **5114** (осим уколико исти нису планирани од стране Инвеститора или на неки други начин).

Уколико корисници нису планирали средства за израду пројектно-техничке документације и за ангажовање стручног надзора, дужни су да наведу који субјект (институција, организација, јавно предузеће итд.) је обезбедио средства за те издатке и у ком износу или ће тај посао обављати у оквиру свог редовног пословања.

Имајући у виду низак ниво извршења капиталних издатака у односу на планиране у претходним годинама, због лоше припреме пројеката, што je за последицу имало додатне трошкове у току реализације (посебно у изградњи великих инфраструктурних пројеката), **препорука је да корисници предвиде средства у максималном износу 5% од укупно планираних средстава за капиталне инвестицијe,** у циљу припреме нових капиталних пројекта (израда економско-финансијских анализа, израда пројектно-техничке документације итд).

Напомињемо да је у јуну прошле године донета **Уредба о садржини, начину припреме и оцене, као и праћењу спровођења и извештавању о реализацији капиталних пројеката**( Сл.гласник РС број 63/2017), с тим да се примењује од 01.01.2018.године.С обзиром на датум примене, јасно је да предлагање капиталних пројеката за финансирање у складу са њеним одредбама почиње од припреме буџета за 2019.годину и наредне две фискалне године.

У складу са овом Уредбом, донет је и **Правилник о садржини, роковима и поступку инвестиционе документације за капиталне пројекте**( Сл.гласник РС број 18/2018).

Овим Правилником ближе се уређује садржај, рокови и поступак достављања инвестиционе документације која се израђује у појединим фазама пројектног циклуса ради сагледавања економске оправданости утрошка јавних средстава за реализацију капиталног пројекта, кандидовања пројекта за финансирање, доношење одлуке о финансирању, извештавања о реализацији и ефектима капиталног пројекта, као и врсте инвестиционе документације.

**6.** **ПОСТУПАК** **И** **ДИНАМИКА** **ПРИПРЕМЕ** **БУЏЕТА** **ЛОКАЛНЕ** **ВЛАСТИ** **И** **ПРЕДЛОГА** **ФИНАНСИЈСКИХ** **ПЛАНОВА** **ДИРЕКТНИХ** **КОРИСНИКА** **СРЕДСТАВА** **БУЏЕТА** **ЛОКАЛНЕ** **ВЛАСТИ**

На основу члана 31.став 1.тачка 2) подтачка (1), члана 36. и 41. Закона о буџетском систему ,локални орган управе надлежан за финансије у обавези је да изради Упутство за припрему Одлуке о буџету општине за 2019. и наредне две године. Рок за израду Упутства и **достављање** буџетским корисницима **је 01.август.**

Индиректни буџетски корисници су обавезни да припреме **предлог финансијског плана** на основу смерница које се односе на буџет јединице локалне самоуправе.Финансијски планови индиректних корисника достављају се директним буџетским корисницима у року који одреди надлежни директни буџетски корисник и чине саставни део предлога финансијског плана директног буџетског корисника.

Предлози финансијских планова директних буџетских корисника морају бити достављени надлежном органу локалне власти који руководи процесом планирања најкасније до **01.септембра** текуће буџетске године.Тај рок није прописан у буџетском календару али је оптималан, како би се имало времена за све радње око доношења Одлуке о буџету.

Након што у датом року прикупи сва потребна документа и информације, Локални орган управе надлежан за финансије отпочиње разматрање предлога и захтева корисника буџетских средстава, која се врши на основу њихове усаглашености са циљевима локалне политике утврђене Упутством, предложеним обимом њихових примања и издатака, као и анализом других података и објашњења који се налазе у предлогу финансијских планова.

Локални орган управе надлежан за финансије **до 15.октобра** текуће буџетске године треба да уради, а потом и достави **нацрт одлуке о буџету** надлежном извршном органу.

Извршни орган локалне власти дужан је да утврди **предлог одлуке о буџету** и проследи га локалној скупштини најкасније до 01.новембра.Скупштина јединице локалне самоуправе најкасније до **20.децембра** текуће буџетске године усваја **одлуку о буџету** и доставља Министарству финансија до **25.децембра**.

На основу Упутства за припрему нацрта буџета и средњорочних планова, корисници буџетских средстава израђују предлог средњорочног и годишњег финансијског плана.

Буџетски корисник доставља предлог финансијског плана расхода за 2019.годину у форми која подразумева **насловну страну са називом и адресом буџетског корисника и податке достављене у прописаним табелама.**

Предлог финансијског плана обухвата:

1) Расходе и издатке за 2019.г. и две наредне године, исказане по буџетској класификацији (у складу са обрасцима који су саставни део овог упутства) као и по програмској класификацији.

2) Детаљно писано образложење расхода и издатака, **као и извора финансирања**.

3) Детаљно писана израда програмског дела буџета.

4) Предлог капиталних пројеката (по обрасцу који је саставни део овог упутства).

5) Предлог пројаката развојене помоћи ЕУ који се планирају у 2019.г, односно пројекти који ће бити реализовани у 2019.г. и две наредне године (предлог доставити у слободној форми са следећим обавезним елементима: назив пројекта, циљ пројекта, опис пројекта, буџет пројекта, финансијско учешће у пројекту, рокови почетка и завршетка пројекта, носилац пројекта и партнери).

Делови предлога финансијског плана састоје се из **писаног објашњења**, које обухвата и образложење, средњорочну квантификацију и процену ефеката нових политика и инвестиционих приоритета, на основу Упутства за припрему буџета и средњорочних планова корисника средстава буџета општине и финансијског захтева (члан 37 Закона о буџетском систему се сходно примењује и на јединице локалне самоуправе и њене кориснике у складу са чланом 41).

Напомињемо да је у складу са Чланом 37, Закона о буџетском систему, уведена обавеза да се поред писаног образложења и предлога расхода и издатака, уради и **родна анализа** расхода и издатака, као и **Извештај о учинку програма за првих шест месеци текуће године.(01.01.2018 – 30.06.2018 године)!!!**

Индиректни буџетски корисници припремају финансијски план поштујући познати редослед тако што утврђују:

* програм рада,
* план активности,
* планове ресурса (људских и материјалних),

водећи рачуна **о свим изворима финансирања**.Међутим, нужно је да овом послу приступе примењујући програмску методологију тек када су у потпуности упознати са својом улогом у програмској структури директног буџетског корисника јер тек тада је могуће да у целини допринесу реализацији њених циљева, мерено индикаторима остварених резултата.

Имајући у виду да је Законом о буџетском систему уређено да приходи које остваре установе културе, чији је оснивач РС и органи локалне власти задржавају карактер сопствених прихода и користе се за намене утврђене посебним законом, **установе културе** треба да по планираним активностима искажу и планиране сопствене приходе, као и расходе и издатке којеће из њих извршавати.

**Такође,надлежни орган треба да преиспита основаност и оправданост постојања рачуна сопствених прихода осталих индиректних корисника буџетских средстава у случају када коришћење и расподела тих прихода није уређена посебним законом**.

**У контексту исказивања установа као индиректног корисника буџетских средстава у одлуци о буџету, не могу се спајати установе које обављају различите делатности имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатности установе**.

Такође, за директог буџетског корисника и за његове индиректне кориснике важно је да буде недвосмислено јасна листа циљева у којима индиректни корисник партиципира,као и индикатора којима ће се мерити тај учинак на путу ка ефикаснијој и транспарентнијој потрошњи буџетских средстава, тј. елиминисању неефикасног трошења и унапређењу јавних услуга.

Годишњим програмом рада буџетског корисника утврђују се планирани задаци у оквиру програмске активности, односно пројекта, за које је потребно планирати кадрове и потребне финансијске ресурсе.На тај начин планиране потребе, у предлогу финансијског плана индиректних буџетских корисника резултираће у финансијском исказу по одређеним позицијама економских класификација, као и на одређеном извору финансирања.

Још једном напомињемо да приликом израде предлога финансијских планова буџетски корисници треба да обезбеде следеће:

* Да се план рада утврди и усмери ка постизању утврђених циљева,
* Да се планирање људских и материјалних ресурса врши на основу утврђеног плана рада сачињеног на претходно наведени начин и сагласно прописима о финансирању и набавкама,
* Да је финансијски план утврђен у складу са дефинисаним циљевима,
* Да се финансијски план саставља на бази плана људских и материјалних ресурса, узимајући у обзир све изворе финансирања и
* Да приликом планирања финансирања из буџетских средстава треба поштовати лимите.

Предлози финансијских планова буџетских корисника у 2019.години попуњавају се на основу достављеног обима средстава од стране надлежног органа за финансије локалне власти. Од буџетских корисника се очекује да одговорно и у складу са својим потребама, као и могућностима укупног буџетског оквира, делотворно распореде предложени обим средстава по програмима, текућим активностима и пројектима. **Укупан збир предлога не сме да прелази укупан предложени обим средстава додељен буџетском кориснику!!!**

Уколико се услед доношења нових прописа укаже потреба за активностима, односно услугама који нису постојали у буџетима претходних година, а изискују повећање финансијских средстава потребних за њихову реализацију, буџетски корисник је у обавези да у оквиру садржаја програма, односно текућих активности или пројеката, детаљно образложи да се ради о новим активностима, односно услугама за које је потребно обезбедити средства изнад лимита утврђених упутством.

Уколико корисник има потребе за додатним програмима, текућим активностима и/ или пројектима, чије остварење премашује износ предложеног обима буџетских средстава, посебно ће те програме/текуће активности/пројекте исказати као захтев за додатно финансирање програма/текуће активности/пројекта.

У процесу планирања средстава мора се поштовати исказивање прихода и примања, односно расхода и издатака на основу система јединствене буџетске класификације, у складу са стандардним класификационом оквиру.

**7. НАЧИН НА КОЈИ ЋЕ СЕ У ОБРАЗЛОЖЕЊУ ИСКАЗАТИ РОДНА АНАЛИЗА БУЏЕТА ЛОКАЛНЕ ВЛАСТИ**

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. **Општина Кладово** посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

Планом поступног увођења родно одговорног буџетирања за кориснике буџетских средстава општине Кладово за 2019. годину (у даљем тексту: План), поступно се уводи родно одговорно буџетирање код директног корисника буџетских средстава општине Кладово: **Општинска управа Кладово,**путем дефинисања родне компоненте, односно родних циљева и индикатора у оквиру **два програма**.

1. Увођење родно одговорног буџетирања у поступку припреме и доношења буџета за 2019. годину, утврђује се према Плану приказаном следећом табелом:

|  |  |  |
| --- | --- | --- |
| **Редни**  **број** | **НАЗИВ БУЏЕТСКОГ КОРИСНИКА** | **НАЗИВ ПРОГРАМА**  **(број и назив програма у складу са униформном програмском структуром буџета ЈЛС утврђеном у 2019. години)** |
| 1. | Општинска управа Кладово | Програм 9 – Основно образовање и васпитање |
| Програм 14 – Развој спорта и омладине |

Овај план утврђује се као минималан у смислу обухвата буџетских корисника и програма код којих се уводи родна компонента и то тако што ће бити дефинисан најмање један родни циљ у оквиру сваког од Планом опредељених програма било на нивоу програма или програмске активности, уз настојање да се уродњавање примени на оба нивоа. Такође, уз сваки дефинисани родни циљ, обавезно је дефинисање најмање једног родног индикатора – показатеља за праћење постизањаодносног циља програма и/или програмске активности.

Бројеви и називи програма из овог плана, могу се мењати само у смислу усклађивања са одговарајућим бројевима и називима програма сходно списку униформних програма и програмских активности јединица локалне самоуправе утврђених за 2018. годину.

У постављању уродњених циљева и показатеља, буџетски корисник користи релевантне локалне стратешке и планске документе и руководи се приступом родне равноправности садржаним у националним секторским или хоризонталним документима, као што је Национална стратегија за родну равноправност за период од 2016. до 2020. године са Акционим планом за период 2016-2018.

Послови координације активности и подршке увођењу родно – одговорног буџетирања спроводи се у оквиру рада радне групе за програмско буџетирање општине.

У тренутку када ни јединица локалне самоуправе не располаже неким конкретнијим инструкцијама и упутсвима о начину на који је потребно у образложењу исказати родну анализу буџета, можемо рећи да је образложење родне анализе потребно сачинити минимално према следећим елементима:

- Извештај о укључености родне компоненте у елементе програмске структуре буџета-ПРОГРАМ/ПРОГРАМСКА АКТИВНОСТ/ПРОЈЕКАТ, односно,информацијe о диференцирању циљева и индикатора тако да се експлицитно односе на жене и на мушкарце (у оквиру циљне групе програма), постављању посебног циља за жене или за мушкарце ради смањења неравноправности као и експлицитно узимање у обзир питање рода и родно осетљивог приступа.

-Степен доступности података за родну анализу, у смислу извора доступних података и/или планираних начина прикупљања података, као и динамику (рокове) за формирање (успостављање) родне статистике.

-Образложење (оцена) оправданости планирања средстава за смањење уочених родних неједнакости

Приликом образложења буџета, родна анализа се исказује по утврђеним циљевима и индикаторима, упоређујући постављене параметре са оствареним и образлажући евентуална одступања и разлоге.

**8) НАЧИН НА КОЈИ ЋЕ СЕ У ОБРАЗЛОЖЕЊУ ИСКАЗАТИ ПРОГРАМСКЕ ИНФОРМАЦИЈЕ**

Jединице локалне самоуправе своју прoгрaмску структуру утврђују на основу листe прoгрaмa и прoгрaмских aктивнoсти униформних зa свe JЛС. Ту листу утврђује Министарство финансија са Стaлном кoнфeрeнциjом грaдoвa и oпштинa (СКГO), у склaду с нaдлeжнoстимa JЛС (Aнeкс 5). У тој листи је за прoгрaме и прoгрaмске aктивнoсти утврђена њихова: шифра, нaзив, сeктoр кoмe припaдaју и сврха.

Да би сe oмoгућило спровођење aнaлизе пoтрoшњe jaвних срeдстaвa и пoстигнутих eфeкaтa у случајевима када се исти пројекат финансира средствима цeнтрaлне власти и средствима јединица локалне самоуправе, прoјекат јединице локалне власти сe утврђују у склaду са одговарајућим прoјектом у буџeту Рeпубликe Србије у погледу назива и шифре пројекта. У овом случају неопходна је координација централног нивоа власти и јединице локалне самоуправе у циљу обезбеђивања једнообразне шифре и назива пројекта.

Пo пoтрeби, JЛС утврђују дoдaтнe прoгрaмскe aктивнoсти и прojeктe у склaду сa свojим спeцифичним надлежностима и својим стрaтeшким плaнoвимa и циљeвимa.

Министарство финансија у сарадњи са СКГO ће утврдити и нaкнaднo дoстaвити JЛС и листу унифoрмних показатеља. Применом ових показатеља пружају се подаци о општим достигнућима униформних прoгрaма и прoгрaмских aктивнoсти, као и статистички подаци из домена униформних прoгрaма и прoгрaмских aктивнoсти. JЛС имajу oбaвeзу да прате и извeштaвaју o врeднoстимa које се мере утврђеним униформним показатеља, као дeo својих рeдoвних oбaвeзa извeштaвaњa.

Унифoрмност прoгрaмa и прoгрaмских aктивнoсти и показатеља oбeзбeђуje да ЈЛС међусобно упoрeде трошкове и квaлитeт услугa пружeних грaђaнимa у оквиру тих прoгрaмa и прoгрaмских aктивнoсти. Taкoђe, та унифoрмност прoгрaмa и прoгрaмских aктивнoсти и њихова усклађеност сa сeктoримa и прoгрaмимa нa цeнтрaлнoм нивoу, oмoгућуje да се спроведе финaнсиjска aнaлиза и прaте aктивнoсти кoрисникa буџета у oдрeђeним oблaстима нa свим нивoимa влaсти.

За униформне програме и прoгрaмскe aктивнoсти које спроводе, JЛС утврђуjу циљeвe нa oснoву свojих стрaтeшких плaнoвa или плaнoвa рaзвoja. Свака ЈЛС утврђује и показатеље кojимa мeри постизање спeцифичних циљeвa прoгрaмa, прoгрaмскe aктивнoсти или прojeктa који спроводи. Дoдaтнe инструкциje o пoвeзивaњу стрaтeшкoг плaнирaњa и израде буџeтa JЛС и пoдршку у успoстaвљaњу прoгрaмскe структурe oбeзбeђује СКГO.

Основне програмске информације које се утврђују и исказују су:

**1. Утврђивање програма**

За прoгрaм се утврђују и исказујуследећи подаци:

- Сeктoр (коме припада);

* Шифра;
* Нaзив;
* Тип;
* Сврха
* Oпис;
* Одговорно лице; -
* Циљ;

- Показатељи учинка;

* Базна година;

- Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка;

- Списак програмских активности и пројеката унутар програма,

**2. Утврђивање програмске активности**

За прoгрaмску aктивнoст се утврђују и исказуји следећи подаци:

- Програм (коме припада);

- Шифра;

- Назив;

- Функција;

- Тип;

- Правни основ;

- Опис;

- Одговорно лице;

- Циљ;

- Показатељи учинка;

- Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка;

- Расхoди и издаци кojи су дирeктнo вeзaни зa прoгрaмску aктивнoст и извoре финансирањa.

1. **Утврђивање пројекта**

За прoјекат се утврђују и исказују следећи подаци:

* Програм (коме припада);
* Шифра;
* Назив;
* Функција;
* Сврха;
* Основ;
* Опис;
* Одговорно лице;
* Трajaње (година почетка и завршетка пројекта);
* Циљ;
* Показатељи учинка;
* Врeднoст зa бaзну гoдину и нaрeднe три гoдинe и извoр вeрификaциje за сваки показатељ учинка

- Oзнaка дa ли je прojeкaт кaпитaлни;

- Oзнaка дa ли je прojeкaт IPA;

- Расхoди и издаци кojи су дирeктнo вeзaни зa прojeкaт и извoре финaнсирaњa.

У складу са изменама Закона о буџетском систему , Чл.37 и 41, уведене је обавеза да се уз Предлог финансијског плана достави и Извештај о учинку програма за првих шест месеци текуће године.

У складу са тим, у мају месецу 2017.године, Министарство финасија је објавило и **Упутство за праћење и извештавање о учинку програма.**

Циљ овог упутства је да одреди начин праћења и извештавања о учинку програмског буџета државних органа и органа локалне власти - аутономних покрајина и јединица локалне

Праћење спровођења програма је пословни процес у надлежности корисника буџета у ком се прикупљају, обједињују, анализирају и евидентирају релевантне информације о томе како се програми, односно програмске активности и пројекти као компоненте програма, спроводе у односу на очекиване резултате.

Праћење се усредсређује на редовно прикупљање података о оствареним вредностима показатеља за мерење учинака и поређење остварених и циљних вредности показатеља у дефинисаном периоду. При томе се пружа појашњење евентуалних одступања, односно напредака у достизању циљних вредности.

Праћење даје кључне повратне информације руководиоцима органа, програма, програмских активности и пројеката, о томе које се активности спроводе у складу са постављеним циљевима и финансијским планом, а које не. Када се утврде одступања, руководиоци могу да размотре на који начин да коригују спровођење активности или прерасподеле буџетска средства у наредном периоду у циљу остварења бољих резултата

Локални орган управе надлежан за финансије, надлежни извршни орган локалне власти и скупштина локалне власти, разматрају информације о учинку програма у оквиру буџетске процедуре. Тиме се омогућава да се одлуке о приоритетним областима финансирања и расподели буџетских средстава за наредну фискалну годину доносе, између осталог, и на основу постигнутих резултата и потрошње у претходној, односно текућој фискалној години.

**Полугодишњи извештај о учинку садржи:**

1. износе средстава планираних за реализацију у првих шест месеци текуће фискалне године по програмима, програмским активностима и пројектима, износе средстава утрошених у првих шест месеци, као и проценат извршења по програмима, програмским активностима и пројектима;

2. преглед годишњих циљних вредности показатеља учинка, као и вредности показатеља остварене у првих шест месеци у случајевима у којима је могуће и релевантно пратити вредности на полугодишњем нивоу;

3. образложење спровођења програмских активности и пројекта у односу на постављене циљеве и планирана, односно утрошена средства у првих шест месеци.

Приликом попуњавања полугодишњег извештаја, корисник буџета означава показатеље чије вредности није могуће пратити полугодишње.

Корисници буџета локалне власти су у обавези да **до 1. септембра** текуће године локалном органу управе надлежном за финансије доставе извештај о учинку програма у току првих шест месеци текуће године. Информације о учинку оствареном у првих шест месеци текуће године представљају прилог предлогу финансијског плана корисника буџета за наредну годину. На тај начин је омогућено да се одлука о расподели буџетских средстава за наредну годину доноси и на основу постигнутих резултата и потрошње у текућем циклусу.

Обрасци за полугодишњи извештај о учинку програма налази се под тачком 9) Прилози, **Прилог 4**.

**Р Е З И М Е**

Како се последњих година понавља пракса неблаговременог достављања Фискалне стратегије од стране Владе и надлежног министарства, а имајућу у виду да се наставља фискална консолидација на свим нивоима, за израду Упутства за 2019.годину користићемо тренутно постојеће податке из:

* Фискалне стратегије за 2018.годину са пројекцијама за 2019. и 2021.годину
* Упутства за израду одлуке о буџету јединица локалне самоуправе за 2018.годину,донето од стране министра финансија,
* **Пројектованих лимита из Упутства за израду буџета за 2018.годину и наредне две године:**

**А) Расходе за плате** планирати на нивоу **исплаћених** плата за 2017.год **, увећане у:**

-органима и службама локалне власти и месним заједницама за 5%,

-установама социјалне заштите за 5%,

-предшколским установама за 10%,

Осталим јавним службама 5%.

**Б)** Расходе из групе **42,43,44,45,46,47,48,51** – планирати највише на нивоу претходне године , уз максималну рационализацију и рестрикцију.

Користимо прилику да истакнемо непоштовање претходног Упутства за припрему одлуке о буџету општине Кладово за 2018.године и наредне две године у следећем:

* Већина корисника није доставилa **писано образложење** свог предлога финансијског плана,
* Нисте испоштовали форму предлога – која подразумева **насловну страну** са називом и адресом буџетског корисника
* Нисте доставили у **прописаном року** Ваше предлоге финансијских планова,
* Нисте доставили **све тражене табеле** ,
* Нисте доставили **списак запослених који ће у 2018.години остварити право на јубиларну** награду , као и потребне износе...

Овим путем вам скрећемо пажњу да доставите комплетну документацију и све тражене податке, на начин који је дефинисан у Упутству за припрему одлуке о буџету општине Кладово за 2019.године и наредне две године.

Потсећамо још једном да сте у обавези да,од прошле године, уз Предлог финансијског плана за 2019 и наредне две године , доставите и **ПОЛУГОДИШЊИ ИЗВЕШТАЈ О УЧИНКУ ЗА 2018.ГОДИНУ!!!**

На крају Вас упућујемо и на линк стратешких докумената које можете наћи на интернет страници Општине Кладово: **www.investkladovo.com/strateska-dokumenta.htm** које је потребно да користите приликом израде програмског дела финансијских планова у сврху дефинисања циљева, активности и пројеката у области за коју сте основани.

У складу са овим Упутством, обавештавамо Вас да је Ваше попуњене **ексел табеле , као и Ваш предлог финансијског плана за 2019 годину, са пројекцијама за 2020 и 2021.годину,** урађен по програмском моделу**, НЕОПХОДНО ДОСТАВИТИ ОДЕЉЕЊУ ЗА БУЏЕТ И ФИНАНСИЈЕ ДО 31.08.2018.ГОДИНЕ у електронској и папирној форми!!!!**

**Обзиром да се у 2019.години очекује мање остварење прихода и примања у односу на ову буџетску годину, све расходе треба планирати реално и рационално.**

Одлуку о буџету са образложењем локална власт доставља Министарству финансија у папирној форми, у роковима прописаним чланом 31. Закона о буџетском систему.

РУКОВОДИЛАЦ ОДЕЉЕЊА

ЗА БУЏЕТ И ФИНАНСИЈЕ

У Кладову,

Дана 27.07.2018 Антић Андриjанa

Број: **400-1/2018-56-III -02**

**9) ПРИЛОЗИ:**

-**Табела 1**. –Преглед броја запослених и средстава за плате

- Т1 – Број запослених и маса средстава за плате у 2019

- Т2 – Број запослених чије се плате финансирају из буџета са осталих економских класификација у 2019.год.

- Т3 – Планирана средства на економској класификацији 465 у 2019

- Т4 - Планирана средства на економској класификацији 414 у 2019

- Т5 - Планирана средства на економској класификацији 414 у 2019

- Т6 – Преглед броја запослених и средстава за плате у 2019.години по звањима и занимањима

- **Табела 2**.- Преглед капиталних пројеката у периоду 2019 - 2021

- **Прилог 3**. – Циљеви програма и програмских активности и листа униформних индикатора

- **Прилог 4**. - Обрасци за полугодишњи извештај о учинку програма,

- **Прилог 5. –** Обрасци за програмски буџет**.**

**Напомена**: Уколико се изменама или допунама Одлуке о буџету локалне власти мењају подаци достављени у Табелама –Т1-Т6, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.